
      REPUBLIKA HRVATSKA                                        
KRAPINSKO - ZAGORSKA ŽUPANIJA
    OPĆINA VELIKO TRGOVIŠĆE
          OPĆINSKO VIJEĆE		                                    

KLASA:  250-01/26-01/12
URBROJ: 2140-30-01/10-26-2
Veliko Trgovišće, 11.06.2026.g. 

Temeljem članka 13. stavak 8. Zakona o zaštiti od požara („Narodne novine“ broj  92/10, 114/22) i članka 35. Statuta Općine Veliko Trgovišće („Službeni glasnik Krapinsko - zagorske županije“, broj 23/09., 08/13., 06/18., 17/20., 08/21. i 30/21. – pročišćeni tekst), Općinsko vijeće Općine Veliko Trgovišće na svojoj 8. sjednici, održanoj 11.06.2026. godine, donosi

IZVJEŠĆE O STANJU ZAŠTITE OD POŽARA 
I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA
NA PODRUČJU OPĆINE VELIKO TRGOVIŠĆE ZA 2025. GODINU
1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: Zakon) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.
Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.
Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.
Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

2. ORGANIZACIJA VATROGASTVA NA PODRUČJU OPĆINE VELIKO TRGOVIŠĆE

Vatrogastvo uz druge službe i pravne osobe koje se zaštitom i spašavanjem bave u okviru redovne djelatnosti, predstavlja okosnicu sustava civilne zaštite na području Općine i ima obvezu uključivanja u sustav civilne zaštite kroz svoju djelatnost. 

Na području Općine veliko Trgovišće djeluje Vatrogasna zajednica Općine Veliko Trgovišće koju čine tri DVD-a: DVD Veliko Trgovišće, DVD Dubrovčan - Ravnice i DVD „Vatrogasac“ Strmec. 
Pregled aktivnosti provedenih u 2025.god.:
· provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
· provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
· donošenje Financijskog plana i Godišnjeg programa rada,
· provjera ispravnosti postojeće opreme i vozila,
· provođenje vježbi,
· obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
· održavanje sastanaka Zapovjedništva,
· provođenje teorijske nastave i praktičnih vježbi prema vježbovniku s operativom,
· obilježavanje dana Sv. Florijana,
· obavljeni su redovni liječnički pregledi operativne postrojbe,
· čišćenje spremišta i garaža te održavanje opreme i vozila,
· rad na promociji vatrogasne službe i primanje mladih članova.

Tablica 1: Pregled podataka VZO Veliko Trgovišće za 2025. godinu
	POPIS POSTOJEĆE OPREME
	· AUTOCISTERNA                                                                    1
· NAVALNO VATROGASNO VOZILO (veće)                         2
· KOMBI VOZILO                                                                     3
· AUTO PRIKOLICA                                                                  1
· OPREMA ZA DOBAVU VODE IZ PRIRODNIH IZVORA      4 kompleta
· OPREMA ZA DOBAVU VODE IZ HID. MREŽE                    4 kompleta
· PRIJENOSNA MOTORNA PUMPA 800/l min                    2
· PRIJENOSNA MOTORNA PUMPA 400/l min                    1
· PRIJENOSNA MOTORNA PUMPA 200/l min                    1
· POTOPNA ELEKTROMOTORNA PUMPA 380 V                2
· POTOPNA ELEKTROMOTORNA PUMPA 220 V                2
· AGREGAT ZA STRUJU 220-380 V                                        2
· AGREGAT ZA STRUJU 220V                                                 1
· LJESTVE SASTAVLJAČE                                                         3
· LJESTVE RASTEGAČE                                                            3
· LJESTVE PRISLANJAČE                                                          3
· LJESTVE KUKAČE                                                                   2
· LJESTVE MORNARSKE                                                          1                                                     
· ZATVORENA SPUSNICA                                                       1
· USKOČNICA                                                                           1
· BRENTAČE                                                                             9
· NOSILA SKLOPIVA                                                                3
· NOSILA SPASILAČKA                                                            1 
· MOTORNA PILA                                                                    3
· VATROGASNA NAPRTNJAČA                                              8
· SET ZA SANACIJU DIMNJAKA                                             3 kompleta
· OSOBNA ZAŠTITNA OPREMA ZA OP. ČLANOVE –  50 kompleta
· DIŠNI APARATI SA STLAČENIM ZRAKOM                  4
· RUČNA RADIO STANICA                                               8
· PENJAČKA UŽAD                                                          10
· RIBARSKE ČIZME                                                            7

	BROJ ČLANOVA 
(zaposleni, operativni, volonteri)
	· ukupno članova 244
· operativni članovi 47

	POPIS AKTIVNOSTI PROVEDENIH U 2025.god. 
(akcije, edukacije, usavršavanja, intervencije i sl.)
	        -   SUDJELOVANJE NATJECATELJSKIH EKIPA SVA TRI DVD-a NA VATROGASNIM KUP NATJECANJIMA
        -   SUDJELOVANJE ŽENSKE A EKIPE DVD-a V. TRGOVIŠĆE NA DRŽAVNOM VATROGASNOM NATJECANJU 
        -   DANI OTVORENIH VRATA DVD-a
        -   SUDJELOVANJE NA VATROGASNOM HODOČAŠĆU U MARIJI BISTRICI 
        -   ORGANIZACIJA OSPOSOBLJAVANJA ZA ZVANJE VATROGASAC I KLASE
        -   EDUKACIJA ZA OSIGURANJE ERC RELI UTRKE
        -   SUDJELOVANJE U VJEŽBI SUSTAVA CIVILNE ZAŠTITE OVT
        -   SUDJELOVANJE U PROGRAMU PROMETNE KULTURE „JUMICAR“
        -   RAD U TIJELIMA I ODBORIMA VZKZŽ
        -   OSTALE AKTIVNOSTI ZADANE PLANOM I PROGRAMOM RADA ZA 2025. GODINU
         




Tablica 2: Pregled vrste i broja požara na području Općine završno s 01. studeni 2025.god. 
	INTERVENCIJE U 2025.
(stanje do 01.11.2025.)

	DVD Veliko Trgovišće
	DVD „Vatrogasac“ Strmec
	DVD
Dubrovčan-Ravnice
	VZO Veliko Trgovišće

	1. POŽARI

	Građevine
	        3
	       0
	       1
	        3

	Prometna sredstva
	        0
	       0
	       0
	        0

	Otvoreni prostor
	        3
	       1
	       3
	        7

	Ukupno (1.)
	        6
	       1
	       3
	        10

	2. TEHNIČKE INTERVENCIJE

	Građevine
	       0
	      0
	       0
	        0

	Otvoreni prostor
	       2
	      0
	       0
	        2

	Promet
	       0
	      0
	       3
	        3

	Akcidenti
	       0
	      0
	       0
	        0

	Ukupno (2.)
	       2
	      0
	       3
	        5

	3. OSTALO

	Osiguranja
	      4
	      2
	       2
	        8

	Lažne dojave
	      1
	      0 
	       0
	        1

	Prijevoz vode
	      9
	      0
	       3
	       12

	Ostale usluge
	      4
	      2
	       3
	        9

	Ostalo
	      0
	      0
	       0
	        0

	Ukupno (3.)
	     18
	      4
	       8
	       30

	UKUPNO (1+2+3)
	     12
	      1
	       9
	       22





3. PREVENTIVNA DJELATNOST

Općina Veliko Trgovišće, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara. 
Općina Veliko Trgovišće obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno: 
· razmotriti stanje zaštite od požara na području Općine Veliko Trgovišće i usvojiti Plan rada za tekuću požarnu sezonu,
· razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
· predložiti usvajanje Plana operativne provedbe Programa aktivnosti na području Općine Veliko Trgovišće,
· predložiti usvajanje Plana aktivnog uključenja svih subjekata zaštite od požara na području Općine Veliko Trgovišće, vodeći računa o uskladbi s Planom angažiranja vatrogasnih snaga na području Krapinsko - zagorske županije, 
· predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Krapinsko – zagorske županije, 
· razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
· izvješća (zapisnici) i radni materijali sa svakog održanog Stožera civilne zaštite Općine Veliko Trgovišće obavezno se dostavljaju nadležnoj Vatrogasnoj zajednici Krapinsko - zagorske županije – županijskom vatrogasnom zapovjedniku i Službi civilne zaštite Krapina. 
Općina Veliko Trgovišće izradila je Procjenu ugroženosti od požara i tehnološke eksplozije te Plan zaštite od požara Općine Veliko Trgovišće (Odluka o donošenju Procjene ugroženosti od požara i tehnološke eksplozije i Plana zaštite od požara, KLASA: 021-01/20-01/5, URBROJ: 2197/05-05-20-10, od 12.10.2020.god.). Općina Veliko Trgovišće sukladno članku 13. stavku 6. Zakona o zaštiti od požara („Narodne novine“ broj 92/10, 144/22), najmanje jednom godišnje usklađuje Plan zaštite od požara s novo nastalim uvjetima. Općina Veliko Trgovišće sukladno članku 13. stavku 7. Zakona o zaštiti od požara („Narodne novine“ broj 92/10, 114/22) najmanje jednom u 5 godina usklađuje procjenu ugroženosti s novonastalim uvjetima.

4. FINANCIRANJE

Tijekom 2025. g iz Proračuna Općine Veliko Trgovišće za djelatnost vatrogastva isplaćeno ukupno 173.315,30 EUR, od kojih  38.500,00 EUR za financiranje djelatnosti vatrogasne zajednice, kapitalne donacije DVD-u 3.315,44 EUR i 131.499,86 EUR za financiranje Zagorske javne vatrogasne postrojbe.


5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama. 
	Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.




IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE VELIKO TRGOVIŠĆE ZA 2025. GODINU:

Sukladno članku 13. stavka 4. Zakona o zaštiti od požara („Narodne novine“ broj	 92/10, 114/22), članka 35. Statuta Općine Veliko Trgovišće ( „Službeni glasnik KZŽ“ broj: 23/09, 8/13, 06/18, 17/20, 8/21, 30/21 – pročišćeni tekst), a temeljem Procjene ugroženosti od požara i tehnološke eksplozije Općine Veliko Trgovišće („Službeni glasnik Krapinsko – zagorske županije“ broj 43/20) i Godišnjeg provedbenog plana unapređenja zaštite od požara za područje Krapinsko – zagorske županije za 2025. godinu (KLASA: 245-01/24-01/04, URBROJ: 2140-01-24-4, od 10. prosinca 2024.god.), Općinsko vijeće Općine Veliko	Trgovišće na 24.  sjednici održanoj dana 20.02.2025. godine donosi Godišnji provedbeni plan unapređenja od požara za područje Općine Veliko Trgovišće za 2025. godinu (KLASA: 250-01/25-01/4, 2140-30-01/10-25-2, od 20.02.2025.god.). 
· Općinsko vijeće Općine Veliko Trgovišće, usvojilo je Procjenu ugroženosti od požara i tehnološke eksplozije te Plan zaštite od požara u listopadu 2020. godine. („Službeni glasnik KZŽ“ broj: 43/20). Općina Veliko Trgovišće sukladno stvarno nastalim promijenama i potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima.

· Općinsko vijeće Općine Veliko Trgovišće donijelo je Odluku o agrotehničkim mjerama i mjerama za uređivanje i održavanje poljoprivrednih rudina ( “Službeni glasnik KZŽ” broj: 20/19.).


· Vatrogasna zajednica Općine Veliko Trgovišće sa dobrovoljnim vatrogasnim društvima s područja Općine Veliko Trgovišće, a sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Veliko Trgovišće osigurava i održava potreban broj operativnih vatrogasaca s važaćim lječničkim potvrdama te ih kontinuirano osposobljava i obučava za različite specijalnosti u vatrogastvu.

· Općina Veliko Trgovišće omogućuje nesmetano obavljanje inspekcijskog nadzora od strane inspektora Područnog ureda civilne zaštite Varaždin – Službe civilne zaštite Krapina (Odjel inspekcije) te postupa po zahtjevima i naredbama inspektora u području zaštite od požara.


· Vatrogasna zajednica Općine Veliko Trgovišće i pripadajuća dobrovoljna vatrogasna društva opremljeni su sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koristie prilikom vatrogasne intervencije (“Nardone novine” broj 31/11, 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Veliko Trgovišće (opremanje nadzire zapovjedništvo Vatrogasne zajednice Krapinsko – zagorske županije putem stručnog nadzora).

· Općinski načelnik Općine Veliko Trgovišće donio je Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova (KLASA: 250-01/25-01/6, URBROJ: 2140-30-01/06-25-1, od 6.3.2025 2025.god.).
· Javni isporučitelj Zagorski vodovod d.o.o. Zabok u suradnji s Općinom Veliko Trgovišće i operativnim snagama vatrogastva s područja Općine, redovito ažurira podatke o javnoj hidrantskoj mreži (položaj i ispravnost hidranata), ucrtavanja lokacija hidranata kao i segmenata naselja na odgovarajuće karte te dostavlja iste na korištenje središnjim vatrogasnim postrojbama.  

· Općinski načelnik Općine Veliko Trgovišće donio je Plan čišćenja cestovnog pojasa od lako zapaljivih tvari na lokalnim i nerazvrstanim cestama (KLASA: 250-01/25-01/7, URBROJ: 2140-30-01/06-25-1, od 6.3.2025.god.). 


                          PREDSJEDNICA OPĆINSKOG VIJEĆA

                                    Štefica Kukolja

